Horacio Basterra

Horacio Basterra (Montevideo, 1914ko martxoaren 19a - ib., 1957ko abenduaren 19a), Horacio Sanguinetti izengoitiz ezaguna, argentinar kanta-egilea, tangoak idazteagatik ezaguna. Haren lumatik Arlette, Moneda de Cobre eta Los Despojos bezalako abesti ezagunak atera ziren, abeslari ugarik kantatu zituztenak.

Horacio Basterrak, Uruguain jaio arren, bizitza eta ibilbide profesionala Argentinan egin zituen, batez ere. Jose Domingo Basterra Yrustak eta Eugenia Zubiaurre Maldak Bilbotik Hego Konora emigratu zuten 1885ean, Felix, Maximiniana eta Vicente seme-alabekin batera. Felix, idazle eta kazetari anarkista izan zena, Montevideon bizi izan zen. Han jaio zen Horacio Basterra kanta idazlea, 1914an. Uruguain ez ezik, Argentinan ere eman zituen sustraiak Basterra familiak, gehienbat literaturari eta kazetaritzari lotuta.

1950ean arreba hil zitzaion tuberkulosiak jota, eta hilkutxaren ondoan alargunarekin eztabaidatu zuen, Basterrak zioenez, bizirik zegoela torturatu egin baitzuen. Bere bertsioa honakoa izan zen: koinatuak, militarra zenak, arma bat ateratzea agindu zuen eta berak gauza bera egin zuen, tiro egin zuen, hileta-beilan zeudenen aurrean hil zuen eta ihes egin zuen lagunen laguntza bila. Hauek lortu zuten Perónek polizia federalaren buruari 24 orduz arazoaz ez arduratzeko agintzea. Hiru lagunek aldean zeramaten dirua bildu, Sanguinettiri eman eta San Fernandora eraman zuten. Handik Carmelora (Uruguai) eraman zuten txalupaz, peronismotik erbesteratutako hainbeste lagunek egiten zuten bide berean. Sekula ez zuten haren berririk izan.

 Erreferentziak 

 Kanpo estekak 

Kategoria:Montevideoarrak
Kategoria:Abesti-egileak
Kategoria:Euskal uruguaitarrak
Kategoria:Eusko-argentinarrak
Kategoria:Montevideon hildakoak